**Програмна система**

**Детска градина „Вълчо Иванов“**

с. Ставерци, общ. Долна Митрополия

**учебна 2021 – 2022 година**

****

ДГ „Вълчо Иванов”, с. Ставерци, общ. Долна Митрополия, обл. Плевен,

ул. „Бачо Киро”- 1, e-mail: cdg.staverci@abv.bg , тел.: 0885334860

**ПРОГРАМНА СИСТЕМА**

на Детска градина „Вълчо Иванов“, с. Ставерци

**Концепция за образователната политика на детската градина**:

В европейски и национален план образованието е приоритет за развитие на демокрацията и правата на човека. Детската градина е първото звено в образователната система, което дава възможност на децата да придобият съвкупност от компетентности – знания, умения и отношения, да добият увереност при срещата си със света, да се формират като личности.

Настоящата програмна система отразява нашата концепция за успешна образователна политика на детската ни градина, а именно:

* Осигуряване на пълноценно детско развитие и създаване на условия за придобиване на компетентности по всички образователни направления.
* Внимателен подбор на образователното съдържание и методите на педагогическо взаимодействие към интересите, възможностите и възрастовите характеристики на децата.
* Провокиране и подпомагане процеса на взаимодействие и сътрудничество между участниците в предучилищното образование: деца, учители, родители.

**Подходи и форми на педагогическо взаимодействие**

Педагогическото взаимодействие е процес, насочен към постигането на определен очакван резултат, свързан с цялостното развитие на детето, в който основни участници са учителят и детето.

**Системата от подходи** осигурява единство на обучение и възпитание, базирани върху партньорска комуникация между детето и педагога, съществуващ опит, непрекъснато развиващи се потребности и желания на детето и динамично развиващи се представи, умения и отношения, заложени като очаквани резултати в нормативните документи за предучилищната образователна степен.

* Комуникативен – възпитание и обучение, осъществявано в условията на неформални контакти и делово общуване на личности и реализиране на общи преживявания, желания и идеи.
* Личностно-ориентиран – обучение, основано на личния опит на детето и на стремежа той да бъде систематизиран и непрекъснато обогатяван и разширяван, като се преминава от еталонно възпроизвеждане на представи и отношения към творческо прилагане на придобити умения.
* Ценностно-ориентиран – възпитание и обучение, насочени към достигане на общочовешки ценности при запазване и развиване на националната идентичност и традиции.
* Креативен – организация и провеждане на всички дейности в групата, ориентирани към разгръщане на креативните способности на детето в играта, общуването и обучението.
* Рефлексивен – едновременно с обучението се работи върху развитие на личността по посока на самоопределяне, саморегулиране, коопериране, приемане и зачитане на другите.
* Експресивен – акцентиране върху подпомагане на индивидуална експресивност на детето чрез различни действия.
* Контекстен – свързване на изучавани обекти и явления с естествени жизнени ситуации и обединяване на познавателното съдържание около теми, интересуващи детето.
* Компетентностен – дава възможности за повишаване качеството на образованието и на живота на съвременния човек.

**Форми на педагогическо взаимодействие:**

Педагогическото взаимодействие в детската градина се организира в основни и допълнителни форми.

**Основна форма** на педагогическо взаимодействие е педагогическата ситуация.

Педагогическите ситуации се провеждат в учебно време и осигуряват постигането на компетентности, определени от ДОС за предучилищно образование по следните образователни направления:

1. Български език и литература
2. Математика
3. Околен свят
4. Изобразително изкуство
5. Музика
6. Конструиране и технологии
7. Физическа култура

**Допълнителните форми** на педагогическо взаимодействие се организират извън времето за провеждане на педагогическите ситуации както в учебното, така и в неучебното време по преценка на учителя и в съответствие с настоящата програмна система на детската градина и интересите и потребностите на децата.

Чрез тях се разширяват и усъвършенстват отделни компетентности, които допринасят за личностното развитие и за разнообразяване живота на детето.

Допълнителните форми на педагогическо взаимодействие – утринна гимнастика, различни видове игри, развлечения, подготовка и провеждане на празници, разходки сред природата, занимания в работилницата на Хлебчовците, слушане на приказки в детската библиотека и др. – целят затвърдяване, разширяване и обогатяване на знанията и уменията на децата, провокиране на любопитство им към познатото и непознатото в заобикалящия ги свят и дават възможност за общуване на различни нива между участниците в различните дейности.

Разпределение на основните форми на педагогическо взаимодействие по образователни направления и възрастови групи:

|  |  |  |  |  |
| --- | --- | --- | --- | --- |
| **Образователни направления** | **първа възрастова група** | **втора възрастова група** | **трета възрастова група** | **четвърта възрастова група** |
| Български език и литература | 4 | 4 | 5 | 5 |
| Математика | 1 | 1 | 3 | 3 |
| Околен свят | 2 | 2 | 2 | 2 |
| Изобразително изкуство | 2 | 2 | 2 | 2 |
| Музика | 2 | 2 | 2 | 2 |
| Конструиране и технологии | 1 | 1 | 2 | 2 |
| Физическа култура | 3 | 3 | 3 | 3 |
| общ брой педагогически ситуации | **15** | **15** | **19** | **19** |

**Седмично разпределение на основните форми на педагогическо взаимодействие по образователни направления и възрастови групи:**

**Разновъзрастова Б група**

|  |  |  |  |  |  |
| --- | --- | --- | --- | --- | --- |
| **ден от седмицата** | **понеделник** | **Вторник** | **сряда** | **четвъртък** | **петък** |
| педагогическа ситуация – образователно направление  ........................  след обяд | 1Бълг. език и  литература  2Околен свят  3Музика  ........................  1Изобр. изкуство | 1Бълг. език и  литература  2Математика  3Физич. култура  ..................... | 1Математика  2Музика  3Конструир. и технологии  .....................  1Физич. култура | 1Бълг. език и  литература  2Изобр. изкуство  3Околен свят  ........................  1Констуир. и технологии | 1Математика  2Бълг. език и литература  3Физич. култура  .....................  1Бълг. език и литература |

Съотношение между основни и допълнителни форми на педагогическо взаимодействие:

основни форми – 19 бр.; допълнителни форми – 11 бр.

**Разновъзрастова А група**

|  |  |  |  |  |  |
| --- | --- | --- | --- | --- | --- |
| **ден от седмицата** | **понеделник** | **Вторник** | **сряда** | **четвъртък** | **петък** |
| педагогическа ситуация – образователно направление  ...........................  след обяд | 1Бълг. език и литература  2Физическа  култура  3Математика  .......................  1Изобразит.  изкуство | 1Бълг. език и литература  2Околен свят  3Конструир.  и технологии  ......................  1Физическа  култура | 1Бълг. език и  литература  2Математика  3Изобразит.  изкуство  ......................  1Констуир. и технологии | 1Бълг. език и  литература  2Музика  3Математика  ...................... | 1Околен свят  2Музика  3Физическа  култура  .........................  1Бълг. език и литература |

Съотношение между основни и допълнителни форми на педагогическо взаимодействие:

основни форми – 19 бр.; допълнителни форми – 11 бр.

Продължителността на една педагогическа ситуация е съобразена с възрастовите особености на децата и е: за първа и втора група 15-20 мин.

за трета и четвърта група 20-30 мин.

Седмичното разпределение е разработено от учителките на съответната група и е утвърдено от директора на детската градина.

**Тематично разпределение за всяка възрастова група**

Тематичното разпределение осигурява ритмично и балансирано разпределяне на съдържанието по образователни направления и включва темите за постигане на отделни компетентности както и очакваните резултати от обучението.

**Методи и форми за проследяване на постиженията на децата**

Текущи:

Разговори с децата, наблюдение, детско портфолио.

Периодични: в началото и в края на учебното време:

Диагностични процедури по всички образователни направления за оценяване знанията и уменията на децата в началото и в края на учебната година. Използване на сравнителен анализ.

Оценка на училищната готовност на децата от ПГ.

**Механизъм за взаимодействие между участниците в предучилищното образование**

Според чл. 22, ал 2 от ЗПУО участници в образователния процес са децата, учениците, учителите, директорите и другите педагогически специалисти, както и родителите.

Целенасочената съвместна дейност между детската градина и семейството осигурява единен подход в разкриването на обкръжаващия детето свят и постоянна взаимна информация за цялостното развитие на детето, за неговите интереси, потребности и поведение.

Това предполага съвместни координирани действия на двете институции, за да остане детската градина естествена среда, обуславяща развитието на духовните потребности и интереси на детето. Необходимо е утвърждаване на тенденция за тясно сътрудничество между семейството и детската градина. Отношенията между родители и учители да се изграждат върху основата на разбирателство, единомислие и непрекъснато общуване и взаимодействие в името на детето.

Сътрудничеството на детската градина със семейството и социалните партньори като един работещ екип е в основата на иновационните търсения на детската градина за споделяне на отговорността при обучението и възпитанието на децата в предучилищна възраст.

Задълженията на директора, учителите и педагогическите специалисти са конкретно и подробно разписани в длъжностните им характеристики. От личността на всеки учител зависи процесът на взаимодействие между участниците в образованието да бъде ползотворен, съзидателен и резултатен чрез:

. Прилагане на иновативни методи и форми при работата с деца и родители.

. Организиране на динамична и позитивна среда за учене.

. Следване на принципите за хуманност и приемственост.

Сътрудничеството и взаимодействието между родителите и ДГ са регламентирани в „Правилник за дейността на ДГ“.

Ежедневните контакти на учителите с родителите при довеждане и вземане на децата от детската градина са много полезни и за трите взаимодействащи си страни – деца, учители, родители.

В ДГ „Вълчо Иванов“ има създадени условия за отговорно участие на семейството в живота на ДГ:

. Информационно табло за родителите.

. Организиране на родителски срещи.

. Организиране на „Ден на отворените врати“.

. Открити моменти пред родителите.

. Съвместно участие в празници и развлечения и в тяхната подготовка.

-Участие на родителите в курсовете за вътрешно институционална квалификация на педагогическите специалисти.

Най-добрият начин за оказване на подкрепа на детето и родителите му е разбирането за неповторимата ситуация в семейството и непрекъснатото сътрудничество с него. При наличие на ефективно взаимодействие, възрастните – родители и педагози – взаимно и ползотворно се влияят и допълват в изпълнение на своите социални роли и функции, което носи много положителни моменти.

По силата на чл. 264 на ЗПУО в детската градина е създаден Обществен съвет, в който освен представител на финансиращия орган, членуват и четирима представители на родителите на деца от детската градина. Общественият съвет е орган за подпомагане на развитието на детската градина и за граждански контрол на управлението й.

Всички тези възможности за включване на родителите в образованието на техните деца създават една нова среда, в която семейството и децата са във фокуса на вниманието и всички услуги, предлагани от образователните институции, са насочени в тяхна полза.

За да се случи това, са необходими съвместните усилия на държавните институции, ръководството на детската градина, учителите и родителите. Но преди всичко, необходима е промяна в нагласите на хората и осъзнаване важността на активното родителско участие в образованието и живота на техните деца.